།ལམ་འབྲས་བུ་དང་བཅས་པའི་གདམས་ངག་གི་རྣམ་པར་བཤད་པ་མན་ངག་གཏེར་མཛོད་ཅེས་བྱ་བ་བཞུགས་སོ།།
143

ཀྱེ་རྡོར་ཆོས་སྐོར་
আ
།ཨོཾ་སྭ་སྟི། ལམ་འབྲས་བུ་དང་བཅས་པའི་གདམས་ངག་གི་རྣམ་པར་བཤད་པ་མན་ངག་གི་མཛོད་ཅེས་བྱ་བ། རྗེ་བཙུན་མཁྱེན་རབ་ཀྱི་དབང་ཕྱུག་དམ་པ་རྣམས་
དང༌། དཔལ་ཧེ་རུ་ཀ་ལ་ཕྱག་འཚལ་ལོ། །སྐུ་བཞིའི་བདག་ཉིད་བདེར་གཤེགས་རྡོ་རྗེ་འཆང༌། །མཐུ་སྟོབས་མཆོག་ལྡན་དཔལ་ལྡན་བིརླ་པ། །སྙན་བརྒྱུད་བཞིས་གདམས་ནག་པོ་པ་ལ་
སོགས། །འཕགས་པའི་ཡུལ་གྱི་བརྒྱུད་འཛིན་རྣམས་ལ་འདུད། །ཁ་བ་ཅན་དུ་སྔོན་མེད་རྡོ་རྗེའི་ཚིག །ལེགས་བསྒྱུར་སྲོལ་འབྱེད་འཇིག་རྟེན་མིག་གྱུར་པའྀ། །མཁྱེན་བརྩེའི་བདག་ཉིད་རྗེ་
བཙུན་འབྲོག་མི་སོགས། །མ་ནོར་བརྒྱུད་འཛིན་དམ་པ་རྣམས་ལའང་འདུད། །ཁྱད་པར་མཐུ་སྟོབས་དབང་ཕྱུག་རེེ་སོགས་ལས། །རྒྱུད་དང་མན་ངག་རྒྱ་མཚོ་ཐུགས་ཆུད་ཅིང༌། །ཏིང་
144

আ
།འཛིན་མཐར་སོན་སྤྲུལ་པ་སྣ་ཚོགས་འགྱེད། །རྗེ་བཙུན་སྙིང་པོའི་ཞབས་ཅན་བླ་མར་འདུད། །དེ་སྲས་གདམས་པ་མཆོག་འདིའི་མཛོད་འཛིན་པ། །ཤེས་བྱ་ཀུན་
ལ་ཁྱབ་པའི་བློ་གྲོས་ཅན། །རྡོ་རྗེ་འཛིན་པའི་ཕུལ་གྱུར་རབ་གྲགས་ཤིང༌། །གསང་སྔགས་ཐེག་པའི་རྒྱལ་མཚན་འཛིན་ལ་འདུད། །རིག་པའི་གནས་ལྔ་མ་ལུས་ཐུགས་ཆུད་ཅིང༌། །ཀུན་ལ་
སྙོམས་པའི་ཕྲིན་ལས་བཟང་པོ་ཅན། །ཆོས་རྗེ་ཆོས་ཀྱི་རྒྱལ་པོའི་ཞབས་པད་ལ། །རྟག་ཏུ་གུས་པའི་ཡིད་ཀྱིས་ཕྱག་འཚལ་ལོ། །ཐོས་པའི་དཔལ་ལྡན་མཁས་པའི་གཙུག་གི་རྒྱན། །སྨྲ་
བའི་སེང་གེ་བསྟན་པ་འཛིན་པའི་ཕུལ། །ཕུན་ཚོགས་བསོད་ནམས་ནོར་ལ་དབང་འབྱོར་ཞིང༌། །རྟོགས་པའི་དཔལ་གྱིས་མངོན་པར་མཐོ་བ་ཡིས། །བདག་བློའི་རྒུད་སེལ་མན་ངག་ནོར་
145

བུའི་མཛོད། །ཡོངས་འཛིན་ཉི་ཟླ་ལྟ་བུའི་ཞབས་པདྨོར། །གུས་པས་བཏུད་དེ་མན་ངག་རྡོ་རྗེའི་ཚིག །མཐའ་དྲུག་རྒྱས་བཏབ་བླ་མའི་གསུང་བཞིན་དབྱེ།། ༈ འདི་འཆད་པ་ལ་ཡིད་ཆེས་ཤིང་ཁུངས་བཙུན་པར་ཤེས་པའི་ཕྱིར་བླ་
མ་བརྒྱུད་པའི་ལོ་རྒྱུས་དང༌། བླ་མ་དེ་དག་ལས་ཇི་ལྟར་བརྒྱུད་པའི་གདམས་ངག་དངོས་གཉིས་ལས། དང་པོ་ནི། ཁོ་བོས་བྱས་པའི་ལོ་རྒྱུས་ཀྱི་ཡི་གེར་བལྟའོ། །གཉིས་པ་ལ། ཕྱག་འཚལ་ཞིང་བཤད་པར་དམ་བཅའ་
བ། གཞུང་དངོས་གཏན་ལ་དབབ་པ། གཞུང་རྫོགས་པར་བསྟན་པའོ། །དང་པོ་ལ། བླ་མ་དམ་པའི་ཞབས་ལ་ཕྱག་འཚལ་བ་དང༌། ལམ་འབྲས་བཤད་པར་དམ་བཅའ་བ་གཉིས་ཀྱི། དང་པོ་ནི། བླ་མ་དམ་པའི་ཞབས་པད་
ལ་བཏུད་དེ། །ཞེས་པ་སྟེ། འདི་ལ་བླ་མ་དང༌། དམ་པ་ངོས་བཟུང་བ། ཕྱག་བྱ་བའོ།། ༈ དང་པོ་ལ། ངོ་བོ་ནི། བླ་མ་ཞེས་པ་སྤྱིར་ཡོན་ཏན་གྱི་ཆོས་ཀྱིས་ལྕི་བར་གྱུར་པ་ཞིག་ལ་ཟེར་ཡང་། འདིར་རྣལ་འབྱོར་དབང་ཕྱུག་ཚོ
གི་བཞེད་པས། བདག་ལ་དབང་བཞི་ཡོངས་སུ་རྫོགས་པར་བསྐུར་ནས། སྐུ་བཞིའི་རྟེན་འབྲེལ་སྒྲིག་པར་མཛད་པ་ལ་བཞེད་དོ། །གཉིས་པ་དབྱེ་བ་ལ་ལྔ་ལས། དང་པོ་སྔོན་བྱུང་ལ་སྦྱར་ན། སྤྲུལ་པའི་སྐུ་ཡེ་ཤེས་ཀྱི་མཁའ་
འགྲོ་མ་བདག་མེད་མ་ལྷ་མོ་བཅོ་ལྔས་རྣལ་འབྱོར་གྱི་དབང་ཕྱུག་ལ་དབང་བཞི་བསྐུར་བས། རྟེན་དཀྱིལ་འཁོར་བཞི་བྱིན་གྱིས་བརླབས་ཏེ་ས་དྲུག་གི་རྟོགས་པ་བསྐྱེད་ནས། སྐུ་བཞིིའི་རྟེན་འབྲེལ་བསྒྲིགས་པས་བྱེད་ལས་བཞི་ཚང་
ཀྱེ་རྡོར་ཆོས་སྐོར་

সে আ
།བའི་ཕྱིར་བླ་མ་རྡོ་རྗེ་སློབ་དཔོན་ནོ། །གཉིས་པ་རྗེས་འཇུག་ལ་སྦྱར་ན། ད་ལྟར་རྒྱུ་དུས་ཀྱི་བླ་མ་གཅིག་ཉིད་དབང་དང༌། ལམ་དང༌། ལྟ་བ་སྟོན་པ་ལ་སོགས་པའི་བྱེད་ལས་བཞི་དང་ལྡན་པས་བླ་མ་
རྡོ་རྗེ་སློབ་དཔོན་ཞེས་བྱའོ། །གསུམ་པ་སོ་སོའི་དོན་ནི། བྱེད་ལས་བཞི་དང་ལྡན་པའི་བླ་མ་གང་ཞེ་ན། ཕྱི་སྒྲོ་འདོགས་ཡོངས་སུ་གཅོད་པར་བྱེད་པའི་བླ་མ། ནང་རང་བྱུང་གི་ཡེ་ཤེས་སྟོན་པར་བྱེད་པའི་བླ་མ། གསང་བ་ལྷན་
ཅིག་སྐྱེས་པའི་ཡེ་ཤེས་སྟོན་པར་བྱེད་པའི་བླ་མ། མཐར་ཐུག་དེ་ཁོ་ན་ཉིད་དུ་ཆོས་ཐམས་ཅད་ཤིན་ཏུ་རྣམ་པར་དག་པའི་དེ་ཁོ་ན་ཉིད་སྟོན་པར་བྱེད་པའི་བླ་མ་རྡོ་རྗེ་སློབ་དཔོན་ཏེ། དང་པོ་ནི། སློབ་མའི་སྦྱང་གཞི་ལུས་རྩ་ལ། སྦྱོང་
4བྱེད་བུམ་པའི་དབང་བསྐུར་ནས། དེའི་ལམ་ཕྱི་དབྱིབས་ཀྱི་བདག་ཉིད་ཕྱི་ནང་གི་བསྐྱེད་པའི་རིམ་པའི་རྣལ་འབྱོར་དངོས་དང༌། དེའི་ཡན་ལག་བཟླས་པ་དང༌། གཏོར་མ་དང༌། སྦྱིན་སྲེག་ལ་སོགས་པ་ཉམས་སུ་ལེན་ཚུལ་ཚེ
དང་། དེའི་ལྟ་བ་ངོ་བོ་ཉིད་གསུམ་དང༌། དེ་ལས་གྲུབ་མཐའ་འཁོར་འདས་དབྱེར་མེད་དུ་འཆར་ཚུལ་ལ་སོགས་པ་བསྟན་ནས། འབྲས་བུ་ལུས་གནས་གྱུར་སྤྲུལ་པའི་སྐུར་སྟོན་པར་བྱེད་པའོ། །གཉིས་པ་ནི། སློབ་མའི་སྦྱང་
གཞི་རྩ་ཡིག་ལ། སྦྱོང་བྱེད་གསང་དབང་བསྐུར་ནས། དེའི་ལམ་ནང་སྔགས་ཀྱི་བདག་ཉིད་རླུང་དང་གཏུམ་མོའི་རྣལ་འབྱོར་དང༌། དེའི་ཡན་ལག་རླུང་གི་འདྲེན་ཚུལ་ལ་སོགས་པ་ཉམས་སུ་ལེན་ཚུལ་དང༌། དེ་ལ་བརྟེན་ནས་

ཀྱེ་རྡོར་ཆོས་སྐོར་
སྐྱེས་པའི་ལྟ་བ་རང་བྱུང་གི་ཡེ་ཤེས་བཞི་བསྐྱང་ཚུལ་དང༌། དེ་ལས་གྲུབ་མཐའ་མ་འདྲེས་ལ་ཡོངས་སུ་རྫོགས་པ་འཆར་ཚུལ་ལ་སོགས་པ་དང༌། དེ་ལས་ངག་གནས་གྱུར་ལོངས་སྤྱོད་རྫོགས་པའི་སྐུར་སྟོན་པར་བྱེད་པའོ། །
གསུམ་པ་ནི། སློབ་མའི་སྦྱང་གཞི་རྩ་ནང་གི་ཁམས་བདུད་རྩི་ལ། སྦྱོང་བྱེད་ཤེས་རབ་ཡེ་ཤེས་ཀྱི་དབང་བསྐུར་ནས། དེའི་ལམ་སེམས་ཆོས་ཀྱི་བདག་ཉིད་དངོས་སམ་ཡེ་ཤེས་ཀྱི་ཕྱག་རྒྱའི་རྣལ་འབྱོར་དང༌། དེའི་ཡན་ལག་རིག་
མའི་མཚན་ཉིད་དང༌། ཐུར་སེལ་གྱི་རླུང་དབང་དུ་བྱ་བའི་ཚུལ་དང༌། དེ་ལས་སྐྱེས་པའི་ལྟ་བ་ལྷན་སྐྱེས་ཡས་བབས་ཀྱི་དགའ་བ་བཞི་བསྐྱང་ཚུལ་དང༌། དེ་ལས་གྲུབ་མཐའ་བདེ་སྟོང་རྒྱ་ཆུང་བ་འཆར་ཚུལ་དང༌། དེ་མཐར་ཕྱིན་
པས་ཁམས་བདུད་རྩིར་གནས་གྱུར་ཆོས་ཀྱི་སྐུར་སྟོན་པར་བྱེད་པའོ། །བཞི་པ་ནི། སློབ་མའི་སྦྱང་གཞི་ལུས་ངག་ཡིད་གསུམ་ལ་ཁྱབ་ཅིང་དབང་བྱེད་པའི་སྙིང་པོ་ཡེ་ཤེས་རླུང་ལ། སྦྱོང་བྱེད་དབང་བཞི་པ་བསྐུར་ནས། དེའི་ལམ་
མཐར་ཐུག་དེ་ཁོ་ན་ཉིད་ཀྱི་གདམས་ངག་རྡོ་རྗེའི་རྦ་རླབས་གསུམ་དང༌། དེའི་ཡ
མཐར་ཐུག་དེ་ཁོ་ན་ཉིད་ཀྱི་གདམས་ངག་རྡོ་རྗེའི་རྦ་རླབས་གསུམ་དང༌། དེའི་ཡན་ལག་སྐད་ཅིག་མ་བདུན་ལ་སོགས་པ་དང༌། དེ་ལས་སྐྱེས་པའི་ལྟ་བ་ཆོས་ཐམས་ཅད་ཤིན་ཏུ་རྣམ་པར་དག་པའི་དེ་ཁོ་ན་ཉིད་མས་བརྟན་གྱི་དགའ་བ་
བཞི་བསྐྱང་ཚུལ། དེ་ལས་གྲུབ་མཐའ་བདེ་སྟོང་རྒྱ་ཆེ་བ་འཆར་ཚུལ། དེ་མཐར་ཕྱིན་པས་རླུང་གནས་གྱུར་ངོ་བོ་ཉིད་སྐུར་སྟོན་པར་བྱེད་པའོ། །བཞི་པ་དེར་འཇོག་པའི་རྒྱུ་མཚན་ནི། ཅི་སྟེ་བླ་མ་བཞི་པོ་དེ་དག་ལ་
148

সে আ
།ཕྱི། ནང༌། གསང་བ། མཐར་ཐུག་ཏུ་འཇོག་པའི་རྒྱུ་མཚན་ཅི་ཡིན་སྙམ་ན། བུམ་དབང་བསྐུར་བའི་བླ་མས་ཕྱིའི་ཡུལ་ལ་སྒྲོ་འདོགས་གཅོད་པའི་ཕྱིར་དེ་སྐད་ཅེས་བྱ་སྟེ། བླ་མས་བསྟན་པའི་བསྐྱེད་
རིམ་བསྒོམས་པས་ལྟ་བ་སྐྱེས་པ་ན་སྣང་ཕྱོགས། སྟོང་ཕྱོགས། ཟུང་འཇུག་གི་ངོ་བོ་ཉིད་གསུམ་གྱིས་ཕྱིའི་ཡུལ་ལ་སྣང་བ། སྟོང་པ། སྣང་སྟོང་ཐ་དད་དུ་འཛིན་པའི་སྒྲོ་འདོགས་གཅོད་པས་སོ། །གསང་དབང་བསྐུར་བའི་བླ་
མས་ནང་གི་ལུས་ལ་སྐྱེས་པའི་རང་བྱུང་ཡེ་ཤེས་སྟོན་པའི་ཕྱིར་དེ་སྐད་ཅེས་བྱ་སྟེ། བླ་མས་བསྟན་པའི་ཙཎྜ་ལཱི་བསྒོམས་ཏེ་ནང་རྟེན་དཀྱིལ་འཁོར་བཞི་ལ་གནད་དུ་བསྣུན་པས་ཕྱིའི་རྐྱེན་ལ་མ་ལྟོས་པར་སེམས་ལ་རང་བྱུང་གི་ཡེ་ཤེས་
4སྐྱེ་བའི་ཕྱིར་རོ། །ཤེས་རབ་ཡེ་ཤེས་ཀྱི་དབང་བསྐུར་བའི་བླ་མས་དབང་གསུམ་པའི་ལམ་ལས་སྐྱེས་པའི་ལྷན་སྐྱེས་འཆར་ཚུལ་སྟོན་པའི་ཕྱིར་དེ་སྐད་ཅེས་བྱ་སྟེ། ཕྱག་རྒྱའི་ལམ་དེ་དག་ཐེག་པ་ཐུན་མོང་ལ་མ་གྲགས་པས་མོས་པ་
ཙམ་ཡང་བྱ་བར་དཀའ་བའི་ཕྱིར་གསང་ཞིང་སྦ་བར་བྱ་བ་ཡིིན་ལ། ལམ་དེ་བསྒོམས་པས་ཞུ་བདེ་ལྷན་སྐྱེས་ཀྱི་རྟོགས་པ་འཆར་བའི་ཕྱིར་རོ། །བཞི་པ་བསྐར་བའི་བླ་མས་ལམ་གྱི་མཐར་ཐུག་ཆོས་ཐམས་ཅད་ཀྱི་དེ་ཁོ་ན་ཉིད་སྟོན་
པའི་ཕྱིར་དེ་སྐད་ཅེས་བྱ་སྟེ། བཞི་པའི་ལྟ་བ་བདེ་སྟོང་མཆོག་དེ་ལྟ་བའི་མཐར་ཐུག་དང༌། ཆོས་ཐམས་ཅད་ཀྱི་ཆོས་ཉིད་ཡིན་པའི་ཕྱིར་བྱ་བ་བཞི་བྱེད་པས་དེ་ལྟར་བཞག་གི། དམར་གྱིས་དང་པོ་ལམ་དང་ཕྱི་མ་གསུམ་ལྟ་བའི་མིང་

གིས་བཏགས་ཞེས་པ་ནི་མ་ངེས་ཏེ། བུམ་དབང་གི་ལྟ་བ་གསུམ་ལའང༌། སྒྲོ་འདོགས་གཅོད་པའི་རྒྱུ་མཚན་སྦྱར་དུ་རུང་བའི་ཕྱིར་རོ། །དེ་བཞིན་དུ་ཕྱི་ནང་ལ་སོགས་པ་ལའང་བུམ་དབང་གི་སྦྱང་གཞི་རྩ་རགས་ཤིང་རྟོགས་
སླ། ལུས་ཀྱི་ཕྱི་ན་ཡོད། བསྐྱེད་རིམ་ཡང་ལུས་ཀྱི་ཕྱི་ན་བསྒོམ། ངོ་བོ་ཉིད་གསུམ་ཡང་ཡུལ་གྱི་སྟེང་དུ་སྐྱེ་བས་ཕྱི་ཞེས་བྱ་ལ། གསང་དབང་གི་སྦྱང་གཞི་རྩ་ཡིག་དེ་ལུས་ཀྱི་ནང་ན་སྦས་ཤིང་མི་གསལ་བར་ཡོད་པས་ནང་
དང༌། དབང་གསུམ་པའི་སྦྱང་གཞི་དྭངས་མ་དེ་ཡི་གེའི་ནང་ན་ཤིན་ཏུ་ཡང་སྦས་ཤིང་གསང་བར་ཡོད་པས་གསང་བ། བཞི་པའི་སྦྱང་གཞི་བཞི་རླུང་དེ་སྦྱང་གཞིའི་མཐར་ཐུག་ཡིན་ཞིང༌། དེ་སྦྱོང་བྱེད་དབང༌། ལམ་ལྟ་གྲུབ་
འབྲས་བུ་ཐམས་ཅད་མཐར་ཐུག་པ་ཡིན་པའི་ཕྱིར། སྦྱང་གཞིའི་དབང་གིས་བླ་མ་ལའང་དེ་སྐད་བཏགས་སོ། །ཞེས་ཟེར་མོད་ཀྱི། སྦྱང་གཞི་རྩ་གསུམ་ལ་སོགས་པ་ལུས་ཀྱི་ནང་ན་ཡོད་ལ། རྩ་འགའ་ཞིག་ལུས་ཀྱི་ཕྱི་ནའང་ཡོད་ཚེ
ཅིང༌། དྭངས་མ་ཕྱི་ནང་གི་ཆ་ཐམས་ཅད་ན་ཡོད་པའི་ཕྱིར་སྔ་མ་ཁོ་ནར་མ་ངེས་སོ། །དེས་ན་སློབ་མའི་རྟེན་བཞི་ལ་དབང་བཞི་བསྐུར་ནས། སྒྲོ་འདོགས་ཀྱང་སློབ་མའི་རྒྱུད་ལ་གཅོད། ལྟ་བ་གསུམ་ཡང་སློབ་མའི་རྒྱུད་ལ་འཆར་
བར་ལེགས་པར་ངོ་སྤྲོད་པར་བྱེད་པས། བླ་མ་བཞི་ལའང་དེ་དང་དེའི་མིང་གིས་བཏགས་ཏེ། དཔེར་ན་ཞིང་ཐོག་ཏུ་ལོ་ལེགས་ཀྱང༌། ཆེ་གེ་མོའི་ལོ་ལེགས་ཞེས་འདེབས་མཁན་བདག་པོའི་མིང་ནས་སྨོས་པ་བཞིན་ནོ། །ལྔ་པ་
ཀྱེ་རྡོར་ཆོས་སྐོར་

ে
།བཞིར་གྲངས་ངེས་པའི་རྒྱུ་མཚན་ནི། བསྐུར་བྱ་སློབ་མའི་རྟེན་ཡང་དཀྱིལ་འཁོར་བཞི་དང༌། དེ་སྦྱོང་བྱེད་ཀྱི་དབང་ཡང་བཞི། དེ་དང་འབྲེལ་བའི་ལམ་ཡང་བཞི། དེ་ལས་སྐྱེས་པའི་ལྟ་བའང་
བཞི། དེ་ལས་འཆར་བའི་གྲུབ་མཐའ་ཡང་བཞི། དེེ་མཐར་ཕྱིན་པའི་འབྲས་བུའང་བཞིར་ངེས་པས་དབང༌། ལམ་ལྟ་གྲུབ་ལ་སོགས་པ་སྟོན་པའི་བླ་མའང་བཞིར་གྲངས་ངེས་སོ། །གཉིས་པ་དམ་པ་ངོས་བཟུང་བ་ནི། བླ་མ་
ལས་དབང་ཐོབ་ཅིང་བླ་མས་བསྟན་པའི་ལམ་བསྒོམས་པ་ལ་བརྟེན་ནས་བླ་མས་བསྟན་པ་ལྟར་ཉམས་མྱོང་རྒྱུད་ལ་ཤར་བས། བླ་མ་ལ་ཡིད་ཆེས་ཁྱད་པར་ཅན་སྐྱེས་པས་བདག་གི་བླ་མ་དེ་ནི་ཕྱིན་ཅི་མ་ལོག་པའི་ལམ་སྟོན་པའི་གང་
ཟག་དམ་པ་ཕུལ་དུ་བྱུང་བར། ཉམས་མྱོང་རྗེས་སུ་དྲན་པའི་ཚད་མས་གྲུབ་པས་ན་དམ་པའོ། །གསུམ་པ་ཕྱག་བྱ་བ་ནི། བཏུད་དེ་ཞེས་པ་བཤད་པའི་གཞིར་བཞག་ནས། གང་ལ་ན། སྔོན་བྱུང་བདག་མེད་མ་དང༌། རྗེས་འཇུག་
རང་རང་གི་བླ་མའི་སྐུའི་དམའ་ཤོས་ཞབས་ཡིན་ཞིང༌། དེའི་གདན་པདྨ་ལའོ། །གང་གིས་ན། སྔོན་བྱུང་རྣལ་འབྱོར་དབང་ཕྱུག་དང༌། རྗེས་འཇུག་མན་ངག་འཆད་པ་དང༌། འབྲི་ཀློག་པ་རྣམས་ཀྱིས་སོ། །དགོས་པ་ཅིའི་དོན་དུ་
ན། སྐྱོན་ཐམས་ཅད་སེལ་ཞིང་། འཇིག་རྟེན་དང་འཇིག་རྟེན་ལས་འདས་པའི་ཡོན་ཏན་རིན་པོ་ཆེ་ཀུན་འབྱུང་བའི་དོན་དུའོ། །ཚུལ་ཇི་ལྟར་ན། སངས་རྒྱས་དངོས་ཀྱི་དང་བའི་དད་པ་དང༌། ཡིད་ཆེས་པའི་དད་པ་ཁྱད་པར་ཅན་

གྱིས་ཀུན་ནས་བསླངས་ཏེ་ལུས་ངག་ཡིད་གསུམ་དེ་ཁོ་ན་ཉིད་ཀྱི་སྒོ་ནས་བཏུད་པའོ། །དེ་ལ་ལུས་ཀྱིས་ནི་ཡན་ལག་སྨད་ལྔ་ས་ལ་གཏུགས་པ། ངག་གིས་བསྟོད་པ། ཡིད་ཀྱིས་ཡོན་ཏན་དྲན་པ། དེ་ཁོ་ན་ཉིད་ནི་ཟུང་འཇུག་གི་ཡེ་
ཤེས་སྐྱེས་པ་སྟེ། རིམ་ལྔར། ཇི་ལྟར་ཆུ་ལ་ཆུ་བཞག་དང༌། །ཇི་ལྟར་མར་ལ་མར་བཞག་བཞིན། །རང་གིས་རང་གི་ཡེ་ཤེས་ནི། །ལེགས་མཐོང་གང་དེ་འདིར་ཕྱག་ཡིན། །ཞེས་པ་ལྟར་རོ།། ༈ གཉིས་པ་ནི། དེ་ཞེས་པ་
ཚིག་གི་ལྷག་མ་སྟེ། བཏུད་དེ་ཅི་བྱེད་ན། ལག་པ་བཀྲུས་ཏེ་ཟན་བྱེད་ཟེར་བ་ལྟར། བྲི་བར་བྱའོ་ཞེས་པ་བཤད་གཞིར་བཞག་ནས། གང་འབྲི་ན་ལམ་འབྲས་སོ། །འདི་ལ་ལམ་དང༌། འབྲས་བུ་དང༌། གཉིས་ཀ་ཚོགས་པའི་
མིང་དོན་གསུམ་གྱི། དང་པོ་ནི། འཇིག་རྟེན་དང་འཇིག་རྟེན་ལས་འདས་པའི་ལམ་གཉིས། འཁོར་ལོ་འཆམ་པ་དང་བསྐོར་བའི་ལམ་གཉིས། དྲོད་ཀྱིས་བསྡུས་པ་དང་རྟགས་ཀྱིས་བསྡུས་པའི་ལམ་གཉིས། ཡེ་ཤེས་འཇུག་ལྡོག་ཚི་
དང་རྣམ་རྟོག་འཇུག་ལྡོག་གིས་བསྡུས་པའི་ལམ་གཉིས་ཏེ། རྣམ་གྲངས་ཀྱི་ཚུལ་གྱིས་ན་བརྒྱད་དམ། ལྟ་བས་བསྡུས་པ་དང་གྲུབ་མཐས་བསྡུས་པའི་ལམ་གཉིས། བླ་མ་ན་འཕོ་བ་དང་མི་འཕོ་བའི་ལམ་ཞེས་ཀྱང་བྱ་སྟེ་དེ་རྣམས་
ཀྱང་ལམ་ལྔ། ས་ཕྱེད་དང་བཅུ་གསུམ། བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་གྱིས་བསྡུས་པ་ཡིན་ནོ། །དེ་ལ་འཇིག་རྟེན་པའི་ལམ་ནི། ལམ་ལྟར་ན་ཚོགས་སྦྱོར་གཉིས། བྱང་ཆུབ་ཀྱི་ཕྱོགས་ལྟར་ན་རྫུ་འཕྲུལ་གྱི་རྐང་པ་
ཀྱེ་རྡོར་ཆོས་སྐོར་

།བཞི། དྲན་པ་ཉེར་གཞག་བཞི། ཡང་དག་སྤོང་བ་བཞི་སྟེ་བཅུ་གཉིས། རྟེན་འབྲེལ་ལྔ་ལྟར་ན་ཕྱི་ནང་གི་རྟེན་འབྲེལ་དང་། དབང་ལྟར་ན་ཐུན་བཞི་དང་། གྲངས་ཚད་ཅན་དུ་ལེན་པ་དང༌། ཁམས་
འདུས་པ་གསུམ་གྱིས་ལམ་བགྲོད་པ་ཉམས་རིམ་པ་ཡིན་མིན་དང༌། སྐྱོན་ཅན་སྐྱོན་མེད་འདྲེ་ཞིང་སྐྱེ་བས་བསྡུས་ཏེ། བདེན་པ་མ་མཐོང་བའི་གོང་མན་ཆད་དོ།